|  |  |  |  |  |
| --- | --- | --- | --- | --- |
| ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣ**ΔΗΜΟΣ ΔΙΟΝΥΣΟΥ** |  | ΜΕΛΕΤΗ: ΦΟΡΕΑΣ:Προϋπολ.ΑΡ. ΜΕΛ. |  | **«ΠΡΟΜΗΘΕΙΑ ΕΞΕΔΡΑΣ ΕΚΔΗΛΩΣΕΩΝ ΔΗΜΟΥ ΔΙΟΝΥΣΟΥ»****ΔΗΜΟΣ ΔΙΟΝΥΣΟΥ****29.760,00 € με ΦΠΑ 24%** **21/2018** |
| Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ |  |
|  |  |  ΧΡΗΣΗ:: |  | **2018** |
|  |  | KA: |  | **15.7135.0016** |
|  |  | CPV: |  | **34514700** |
|  |  |  |  |  |

**ΤΕΧΝΙΚΗ ΕΚΘΕΣΗ - ΠΡΟΔΙΑΓΡΑΦΕΣ**

1. **Γενικά χαρακτηριστικά**

Η παρούσα τεχνική έκθεση συντάχθηκε κατόπιν του 21818/22.06.2018 αιτήματος της Αντιδημάρχου Παιδείας, Πολιτισμού, Αθλητισμού & Κοινωνικών Δομών και αφορά στην προμήθεια φορητής εξέδρας 100m2  μετά του απαραίτητου συνοδού εξοπλισμού της. Η εν λόγω εξέδρα θα χρησιμοποιηθεί για εκδηλώσεις που πραγματοποιούνται στο Δήμο μας στα πλαίσια των πολιτιστικών δραστηριοτήτων. Ο κωδικός CPV της προμήθειας είναι: 34514700-0.

Ο προϋπολογισμός της μελέτης ανέρχεται στο ποσό των 29.760,00 € συμπεριλαμβανομένου ΦΠΑ 24%, προέρχονται από πόρους του Δήμου, και θα βαρύνει τον Προϋπολογισμό του Δήμου Διονύσου του έτους 2018 στον **Κ.Α. 15.7135.0016**.

 Στην τιμή κάθε υλικού συμπεριλαμβάνεται η προμήθειά του, η φόρτωση, η εκφόρτωση, η μεταφορά του στο χώρο που θα υποδειχτεί από τον Δήμο και κατά το χρόνο που ορίζεται στη Συγγραφή Υποχρεώσεων, καθώς και η επίδειξη συναρμολόγησης - αποσυναρμολόγησής της εξέδρας κατόπιν συνεννόησης με την αρμόδια υπηρεσία του Δήμου Διονύσου. Ο ανάδοχος είναι υποχρεωμένος να λάβει τα κατάλληλα μέτρα για την ασφαλή και απρόσκοπτη μεταφορά και παράδοση του συνόλου της προμήθειας.

Η παράδοση της προμήθειας θα γίνει σε συνεννόηση με την αρμόδια επιτροπή παραλαβής της προμήθειας του Δήμου η οποία έχει το δικαίωμα να ελέγξει, εάν κρίνει απαραίτητο, τα προϊόντα ως προς τα ποιοτικά τους χαρακτηριστικά. Μη συμμόρφωση τους με τα τεχνικά χαρακτηριστικά και τις προδιαγραφές της μελέτης, της δίνει τη δυνατότητα να μην παραλάβει τον εξοπλισμό και να προβεί σε δικές της ενέργειες.

Η εκτέλεση της προμήθειας αυτής θα πραγματοποιηθεί με συνοπτικό διαγωνισμό και με κριτήριο κατακύρωσης την πλέον συμφέρουσα από οικονομική άποψη προσφορά, μόνο βάσει τιμής, σύμφωνα με τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)».

1. **Απαιτούμενες προϋποθέσεις**
* Η εν λόγω εξέδρα θα είναι επιφάνειας 100 μ2, από σκελετό αλουμινίου βαρέως τύπου και δάπεδο κόντρα πλακέ θαλάσσης καλυμμένο με αντιολισθητικό υλικό, υψηλής αντοχής για την επίτευξη επιφάνειας αντιολισθηρής (επάνω), βραδύκαυστης και αδιάβροχης.
* Η εξέδρα θα μπορεί να διαιρεθεί και να στηθεί ανεξάρτητα σε τουλάχιστον τρία τμήματα.
* Η εξέδρα θα πρέπει να είναι πιστοποιημένη για στατικό φορτίο 750 kg/m2. Η προσφορά θα πρέπει να συνοδεύεται από σχετική μελέτη και πιστοποιητικό αντοχής στο οποίο θα βεβαιώνεται και η δυνατότητα ασφαλούς και στέρεας στήριξής της σε διάφορα είδη εδαφών, πλατείες, οδόστρωμα, κλπ., υπογεγραμμένο από διπλωματούχο Μηχανικό, που θα έχει αυτό το δικαίωμα. Ο ανάδοχος προμηθευτής πρέπει να διαθέτει πιστοποιητικό ποιότητας σύμφωνα με το Πρότυπο ΕΝ ISO 9001:2015 για την εταιρεία του.
* Τα προϊόντα που αποτελούν την εξέδρα πρέπει να είναι πιστοποιημένα βάσει των οδηγιών της ευρωπαϊκής κοινότητας και των διεθνών προδιαγραφών με πρότυπο κατασκευής τα ακόλουθα πιστοποιητικά ποιότητας ΕΝ 12810-1, ΕΝ 12811-1, ΕΝ 39.
* Όλα τα υλικά που απαιτούνται για την κατασκευή της εξέδρας θα πρέπει να είναι ανακυκλώσιμα και να μην βλάπτουν το περιβάλλον.
* Το ύψος της εξέδρας πρέπει να ρυθμίζεται με εύρος διαφοράς ενός σκαλοπατιού.
* Η προς προμήθεια εξέδρα θα πρέπει να επιδέχεται συμπλήρωμα σε πάνελ σε περίπτωση που χρειαστεί να αυξηθεί η επιφάνειά της.
* Πρέπει να παρέχεται η δυνατότητα χάραξης του λογότυπου του Δήμου Διονύσου επάνω στην εξέδρα χωρίς επιπρόσθετη χρέωση.
* Για την πρώτη συναρμολόγηση εξοπλισμού της εξέδρας απαιτείται επίδειξη με τις συμβουλές των τεχνικών της ανάδοχης εταιρείας προκειμένου να εκπαιδευτούν οι υπάλληλοι του Δήμου που θα αναλαμβάνουν την εργασία αυτή.
* Το σύνολο της εξέδρας, ή τμήμα αυτής, θα μπορεί να συναρμολογείται και να αποσυναρμολογείσαι εύκολα και γρήγορα (εντός ολίγων ωρών).
* Θα χορηγηθεί εγγύηση τριετούς διάρκειας για την εξέδρα και το σύνολο του απαιτούμενου εξοπλισμού της. Επίσης, θα χορηγηθεί ελάχιστη απαιτούμενη εγγύηση διαθεσιμότητας ανταλλακτικών είναι τα δεκαπέντε (15) έτη και ο μέγιστος χρόνος παράδοσης τους ο ένας (1) μήνας.
1. **Τεχνικές προδιαγραφές**
	1. Πλαίσιο αλουμινίου

Πλαίσιο από ειδικά κατασκευασμένο προφίλ αλουμινίου βαρέως τύπου διαστάσεων 2μΧ1μ. Θα φέρει ως δάπεδο φύλλα από κόντρα πλακέ θαλάσσης, υψηλής αντοχής και ποιότητας. Επί του δαπέδου θα είναι επικολλημένο ειδικό φύλλο με επιφάνεια στεγανή αυξημένης αντοχής στην ηλιακή ακτινοβολία, αντιολισθητική και απολύτως ομαλή. Ειδικές υποδοχές στις 4 γωνίες, στο κάτω μέρος των πλαισίων, για την υποδοχή των τηλεσκοπικών ποδιών. Τα πλαίσια αλουμινίου θα φέρουν περιφερειακά ειδικούς συνδέσμους ή οριζόντια εγκοπή και προεξοχή, ώστε να προσαρμόζονται μεταξύ τους σταθερά, σε διαφόρους συνδυασμούς, για την διαμόρφωση της επιφάνειας της εξέδρας. Στην τιμή περιλαμβάνονται φορητά κιγκλιδώματα ασφαλείας από προφίλ ή σωλήνες αλουμινίου για τις τρείς πλευρές της εξέδρας. Τα κιγκλιδώματα θα έχουν ύψος τουλάχιστον 70 cm από το δάπεδο και θα συνδέονται με ειδικές υποδοχές με την εξέδρα. Στην τιμή περιλαμβάνονται οι σύνδεσμοι και όλα τα υλικά και τα εξαρτήματα συναρμολόγησης, στηρίξεως και πλήρους εγκατάστασης και λειτουργίας όπως περιγράφεται στην τεχνική έκθεση

* 1. Πόδι αλουμινίου τηλεσκοπικό

Πόδι τηλεσκοπικού τύπου, στιβαρής κατασκευής, από προφίλ αλουμινίου βαρέως τύπου, μεταβλητού μήκους, κατάλληλο για την επίτευξη ύψους της εξέδρας από 60 cm έως 100 cm περίπου. Τα πόδια θα προσαρμόζονται σταθερά και με ασφάλεια, ανά 4 τεμ σε κάθε πάνελ, με λυόμενη στερέωση και θα ρυθμίζονται στο επιθυμητό μήκος με βίδες ή σφικτήρα. Θα φέρουν ελαστικό αντιολισθητικό πέλμα. Θα προβλέπονται σωλήνες αλουμινίου βαρέως τύπου για την χιαστή ή κόντρα σύνδεση των ποδιών κάτω από τα πλαίσια της εξέδρας με ενσωματωμένη διαμόρφωση για την εφαρμογή τους σταθερά με λυόμενη στερέωση, ή σύνδεσμοι οι οποίοι θα σταθεροποιούν τα πόδια γειτονικών πλαισίων ανά δύο ή ανά τέσσερα, προς εξασφάλιση της στατικής επάρκειας της κατασκευής στα κατακόρυφα και οριζόντια φορτία. Στην τιμή περιλαμβάνονται σύνδεσμοι, γάντζοι σύνδεσης αλουμινίου, βίδες και γενικά όλα τα μικροϋλικά πλήρους εφαρμογής και λειτουργίας

* 1. Σκάλα αλουμινίου πτυσσόμενη

Σκάλα αλουμινίου πτυσσόμενη μεταβλητού ύψους 0,6μ – 1,00 μ περίπου από ειδικά κατασκευασμένο προφίλ αλουμινίου βαρέως τύπου. Το ρίχτι του κάθε σκαλοπατιού θα κυμαίνεται από 15cm μέχρι 21cm και το πάτημα τουλάχιστον 25cm. Το φάρδος της δεν πρέπει να είναι λιγότερο από 1m. To δάπεδο του πατήματος θα είναι από κόντρα πλακέ θαλάσσης, αδιάβροχο, αντιολισθητικό και με υψηλή αντοχή στην ηλιακή ακτινοβολία. Η σκάλα θα μπορεί να προσαρμόζεται εύκολα στα διάφορα ύψη, θα εφαρμόζει σταθερά με λυόμενη στερέωση στην εξέδρα και θα φέρει φορητά προστατευτικά κάγκελα από την μία πλευρά της. Στην τιμή της σκάλας συμπεριλαμβάνονται τα φορητά κιγκλιδώματα, οι σύνδεσμοι, γάντζοι σύνδεσης αλουμινίου, βίδες και γενικά όλα τα μικροϋλικά πλήρους εφαρμογής και λειτουργίας

* 1. Ράμπα αλουμινίου πτυσσόμενη

Ράμπα αλουμινίου πτυσσόμενη μεταβλητού ύψους 0,6μ – 1,00 μ περίπου και πλάτους τουλάχιστον 1,2μ από ειδικά κατασκευασμένο προφίλ αλουμινίου βαρέως τύπου. To δάπεδο της ράμπας θα είναι από κόντρα πλακέ θαλάσσης, αδιάβροχο, αντιολισθητικό και με υψηλή αντοχή στην ηλιακή ακτινοβολία. Θα εφαρμόζει σταθερά με λυόμενη στερέωση στην εξέδρα. Στις κατά μήκος πλευρές της θα υπάρχουν υποδοχές για την προσθήκη φορητών κιγκλιδωμάτων. Στην τιμή συμπεριλαμβάνονται τα φορητά κιγκλιδώματα, σύνδεσμοι, γάντζοι σύνδεσης αλουμινίου, βίδες και γενικά όλα τα μικροϋλικά πλήρους εφαρμογής και λειτουργίας.

 Η ΣΥΝΤΑΞΑΣΑ ΕΛΕΓΧΘΗΚΕ ΘΕΩΡΗΘΗΚΕ

 28 / 08 / 2018 / / 2018 / / 2018

 **Η ΠΡΟΪΣΤΑΜΕΝΗ ΤΜΗΜΑΤΟΣ Η Δ/ΝΤΡΙΑ TEXNIKΩΝ ΥΠΗΡΕΣΙΩΝ**

ΑΛΕΞΑΝΔΡΑ ΕΞΑΡΧΟΥ ΑΓΓΕΛΙΚΗ ΚΟΥΡΟΥΠΑΚΗ ΑΝΝΑ ΑΓΓΕΛΙΝΑ

 Πολιτικός Μηχανικός Τοπογράφος Μηχανικός Πολιτικός Μηχανικός

|  |  |  |  |  |  |  |
| --- | --- | --- | --- | --- | --- | --- |
|  | ΕΛΛΗΝΙΚΗ ΔΗΜΟΚΡΑΤΙΑΝΟΜΟΣ ΑΤΤΙΚΗΣ**ΔΗΜΟΣ ΔΙΟΝΥΣΟΥ** |  | ΜΕΛΕΤΗ: ΦΟΡΕΑΣ:Προϋπολ.ΑΡ. ΜΕΛ. |  | **«ΠΡΟΜΗΘΕΙΑ ΕΞΕΔΡΑΣ ΕΚΔΗΛΩΣΕΩΝ ΔΗΜΟΥ ΔΙΟΝΥΣΟΥ»****ΔΗΜΟΣ ΔΙΟΝΥΣΟΥ****29.760,00 € με ΦΠΑ 24%** **21/2018** |  |
|  | Δ/ΝΣΗ ΤΕΧΝΙΚΩΝ ΥΠΗΡΕΣΙΩΝ |  |  |
|  |  |  |  ΧΡΗΣΗ:: |  | **2018** |  |
|  |  |  | KA: |  | **15.7135.0016** |  |
|  |  |  | CPV: |  | **34514700** |  |
|  |  |  |  |  |  |  |
| ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ |
| α/α | ΠΕΡΙΓΡΑΦΗ ΕΙΔΟΥΣ | Είδος Μονάδας | CPVS | Ποσότητα | Τιμή μονάδας (€) | Δαπάνη (€) |
| 3.1 | Πλαίσιο αλουμινίου πλήρες όπως στην τεχνική έκθεση | τεμάχιο | 34514700-0 | 50 | 302.00 | 15100.00 |
| 3.2 | Πόδι αλουμινίου τηλεσκοπικό, πλήρες, όπως στην τεχνική έκθεση | τεμάχιο | 34514700-0 | 200 | 36 | 7200.00 |
| 3.3 | Σκάλα αλουμινίου πτυσσόμενη πλήρης όπως στην τεχνικήέκθεση | τεμάχιο | 34514700-0 | 1 | 600 | 600.00 |
| 3.4 | Ράμπα αλουμινίου πτυσσόμενη πλήρης όπως στην τεχνικήέκθεση | τεμάχιο | 34514700-0 | 1 | 1100 | 1100.00 |
| Άθροισμα : | 24.000,00 |
| ΦΠΑ 24% : | 5.760,00 |
| **ΣΥΝΟΛΟ ΔΑΠΑΝΗΣ:** | **29.760,00** |

 Η ΣΥΝΤΑΞΑΣΑ ΕΛΕΓΧΘΗΚΕ ΘΕΩΡΗΘΗΚΕ

 28/ 08 / 2018 / 09 / 2018 / 09 / 2018

 **Η ΠΡΟΪΣΤΑΜΕΝΗ ΤΜΗΜΑΤΟΣ Η Δ/ΝΤΡΙΑ TEXNIKΩΝ ΥΠΗΡΕΣΙΩΝ**

ΑΛΕΞΑΝΔΡΑ ΕΞΑΡΧΟΥ ΑΓΓΕΛΙΚΗ ΚΟΥΡΟΥΠΑΚΗ ΑΝΝΑ ΑΓΓΕΛΙΝΑ

 Πολιτικός Μηχανικός Τοπογράφος Μηχανικός Πολιτικός Μηχανικός